Държавен вестник, бр. 92, 2021 г., стр. 7

БРОЙ  92	
Д Ъ Р Ж А В Е Н  В Е С Т Н И К 	
СТР.  7  
със звукова честота между ограничен брой пре­
даватели и приемници, като радиомикрофони, 
системи за слухов мониторинг или връзки 
за предаване на звук, използвани главно за 
създаването на програми за радио- или те­
левизионно разпръскване или за частни или 
публични обществени или културни прояви.
33. „Устройства с висок коефициент на за­
пълване/за непрекъснато предаване“ обхваща 
радиоустройствата, които се основават на 
предаване с малко закъснение и висок коефи­
циент на запълване. Обикновено се използват 
за лични системи за безжичен стрийминг на 
аудио- и мултимедийно съдържание, използ­
вани за сигнали за комбинирано аудио-/ви­
деопредаване и аудио-/видеосинхронизиране, 
мобилни телефони, системи за развлечение 
в дома или автомобила, безжични микрофо­
ни, безжични високоговорители, безжични 
слушалки, носени от човек радиоустройства, 
спомагателни слухови устройства, устройства 
за слухов мониторинг, безжични микрофони 
за концерти и други сценични представления 
и аналогови FM предаватели с ниска мощност.
34. „Базова приемно-предавателна станция 
на борда на плавателен съд (БС на плавателен 
съд)“ означава пикоклетка за мобилна връзка, 
разположена на плавателен съд и поддържаща 
услуги чрез GSM, LTE или UMTS в съответ­
ствие с приложение № 5.
35. „e.i.r.p.“ е еквивалентна изотропно из­
лъчена мощност.
36. „e.r.p.“ e ефективна излъчена мощност.
37. „Коефициент на запълване“ – определя 
се като съотношението, изразено в проценти, 
на Σ(Ton)/(Tobs), където Ton е времето, през ко­
ето дадено единично предавателно устройство 
е в режим „включено“, а Tobs е периодът на 
наблюдение. Ton се измерва в дадена радио­
честотна лента на наблюдение (Fobs). Освен 
ако не е посочено друго в приложенията към 
чл. 3, ал. 2, Tobs е непрекъснат период от един 
час, а Fobs е приложимата радиочестотна 
лента. По-свободни условия по смисъла на 
чл. 3, параграф 3 от Решение 2006/771/EО 
(както е изменено) означава, че държавите 
членки могат да разрешат по-висока стойност 
на „коефициента на запълване“.
38. Радиомикрофоните са малки предава­
тели с ниска мощност (обикновено по-малка 
или равна на 50 mW), предназначени за при­
крепване и носене върху човешкото тяло за 
предаване на звук. Приемниците са съобразени 
със специфичните нужди и могат да варират от 
малки и преносими до монтирани на стойка 
модули като част от многоканални системи.
39. DECT – Digital Enhanced Cordless 
Telecommunications (Digital European Cordless 
Telecommunications) е стандарт за безжични 
телефонни системи.
40. „Мрежа за данни“ е съвкупност от 
няколко мрежови устройства с малък обсег 
на действие, включително точка за достъп 
до мрежата, като мрежови компоненти, и 
безжичните връзки между тях. В дадена мре­
жа за данни точката за достъп до мрежата 
представлява фиксирано наземно устройство 
с малък обсег на действие, което служи за 
свързване на други устройства с малък обсег 
на действие към мрежата с оглед обслужване 
на платформи, разположени извън въпросната 
мрежа за данни.
41. „Мрежово устройство с малък обсег на 
действие“ означава устройство с малък обсег 
на действие, свързано в мрежа за данни, която 
потенциално обхваща по-обширни райони; 
свързаните в мрежа устройства с малък обсег 
на действие са под контрола на точките за 
достъп до мрежата.
42. „Устройства за снемане на медицински 
данни“ обхваща предаването на негласови 
данни от и към неимплантируеми медицински 
изделия за проследяване, диагностициране 
и лечение на пациенти в здравни заведения 
или в домовете им, предписано от надлежно 
оправомощени здравни специалисти.
43. „Измервателни устройства“ са радио­
устройствата, които са част от двупосочни 
радиокомуникационни системи, позволява­
щи дистанционно наблюдение, измерване и 
предаване на данни в интелигентни мрежови 
инфраструктури като тези за електроенергия, 
газ и вода.
44. „Алармена система“ е устройство, чиято 
основна функция е подаването посредством 
радиовръзка на предупредителен сигнал към 
отдалечена система или лице при възникване 
на проблем или специфична ситуация. Радио­
алармите включват такива за социални нужди 
и за целите на сигурността и безопасността.
45. ULP-WMCE (Ultra-Low Power Wireless 
Medical Capsule Endoscopy) е безжична меди­
цинска капсулна ендоскопия, използваща се 
за снемане на медицински данни, и е пред­
назначена за използване при медицински 
взаимодействия лекар-пациент с цел придо­
биване на изображения на храносмилателните 
пътища на човека.
46. МСД е Международен съюз по дале­
косъобщения.
§ 2. Правилата въвеждат разпоредбите на:
1. Решение 2008/294/ЕО на Европей­
ската комисия от 7 април 2008 г. относно 
хармонизираните условия за използване на 
радиочестотния спектър за предоставяне на 
мобилни съобщителни услуги на борда на 
въздухоплавателни средства (MCA услуги) в 
Общността (ОВ, L 98/19 от 10 април 2008 г.).
2. Решение 2010/166/ЕС на Европейската 
комисия от 19 март 2010 г. за хармонизирани 
условия за използване на радиочестотния 
спектър за мобилни съобщителни услуги на